OpenLLM-France/wikimedia huggingface dataset:
# Bienvenido, Mister Marshall

Bienvenido, Mister Marshall (euskaraz Ongietorri, Marshall Jauna) 1953ko Luis García Berlanga espainiar zinema zuzendariaren komedia filma bat da. Bertan, José Isbert, Manolo Morán, Lolita Sevilla, Alberto Romea, Elvira Quintillá, Luis Pérez de León, Félix Fernández, Fernando Aguirre, Joaquín Roa, Nicolás D. Perchicot, José Franco eta Rafael Alonso aktoreek antzeztu zuten.
Canneseko Zinemaldian Nazioarteko filma onenaren saria eta Aipamen bereziaren saria irabazi zituen, Sari Nagusirako izendapena ere jaso zuelarik.
Filma berez, Madrilgo Erkidegoko Guadalix de la Sierra udalerrian filmatu zen.

## Argumentua

Oharra: Atal honek istorio osoa edo amaiera argitzen du.
1950eko hamarkada, Espainiako barnealdea. Villar del Río udalerriko biztanleak pozez zoratzen daude: Amerikarrak, heurek estatubatuarrei deitzen dieten moduan, Espainian Marshall Plana aurkezten ari direla eta, herria bisitatzera baidatoz. Plan hori AEBek 1947an hasi zuten, Bigarren Mundu Gerra ondoren europar herrialdeei berregiten lagundu eta sobietar hedapena geldiarazteko asmoz. Ordutik aurrera, herritarren nahiz alkate (José Isbert) eta apaizaren (Luis Pérez de León) egunerokotasuna jende guztiak irriki handiz itxaroten duen bisita hori prestatzean oinarrituko da. Behin ere gauzatuko ez den bisita, Marshall Plana Espainian inoiz ez baitzen burutu. Amerikarrak txintik esan gabe herritik ez baitziren igaro.

## Aktoreak

* Fernando Rey: Narratzailea (ahotsa)
* José Isbert: On Paulo, alkatea, gortutako gizon zaharra.
* Lolita Sevilla: Carmen Vargas, Andaluziako flamenko artista.
* Alberto Romea: On Luis, jauntxoa.
* Manolo Morán: Manolo, Carmen Vargasen ordezkaria.
* Luis Pérez de León: On Koxme, apaiza.
* Elvira Quintillá: Eloisa andereinoa, irakaslea.
* Félix Fernández: On Emiliano, medikua.
* Nicolás D. Perchicot: botikaria (Nicolás Perchicot gisa).
* Joaquín Roa: herriko negartia.
* Fernando Aguirre: idazkaria.
* José Franco: ordezkari nagusia.
* Rafael Alonso: as the enviado
* José María Rodríguez: José
* Elisa Méndez: Raquel andrea
* Matilde López Roldán: Matilde andrea

## Iruditegia

* Filmaren oroigarria Guadalix de la Sierra udalerrian.
* Guadalix de la Sierra herriko udaletxearen balkoia.

## Kanpo estekak

* Bienvenido Mr Marshall filmaren IMDBko fitxa irakurgai (Ingelesez)
* Bienvenido Mr Marshall filmaren trailer edo iragarkia ikusgai. Youtube.com (Gaztelaniaz)
* Datuak: Q1630003
* Multimedia: Bienvenido, Mister Marshall / Q1630003
# Bienvenido Zilbeti Urkia

Bienvenido Zilbeti Urkia (Iruñea, Nafarroa, 1904ko martxoaren 22a - ib., 2013ko apirilaren 13a) ehun urtedun nafarra da. 1930eko hamarkadan zehar Eusko Langileen Alkartasuneko kide izan zen Nafarroako saileko idazkaria. Gerra Zibila hastean Bizkaira ihes egitea lortu zuen.
1941ean María Cruz Gestarekin ezkondu zen Iruñeko San Lorentzo elizan.
2013ko apirilaren 13ko gauean hil zen.

## Erreferentziak

* ↑ http://www.noticiasdenavarra.com/2013/04/15/economia/muere-con-109-anos-bienvenido-cilveti-veterano-sindicalista-de-ela%5B%5D Muere con 109 años Bienvenido Cilveti, veterano sindicalista de ELA Noticias de Navarra egunkariko albistea.

## Ikus, gainera

* Euskal Herriko pertsonarik nagusienen zerrenda

## Kanpo estekak

* (Gaztelaniaz) Bienvenidoren 108. urtebetetzean Noticias de Navarra egunkariak eginiko erreportaia.
* Datuak: Q12255175
# Bienvenidos a Edén

Bienvenidos a Edén espainiar thrillerra da, Joaquín Górrizek eta Guillermo Lópezek Netflixerako sortua. Amaia Aberasturi, Amaia Salamanca, Belinda eta Albert Baró bere protagonistak dira.

## Sinopsia

Oharra: Atal honek istorio osoa edo amaiera argitzen du.
Zoak eta sare sozialetan jarduera handia duten beste lau pertsonak edari marka batek antolatzen duen uharte sekretu batean festa bat egiteko gonbidapena jaso dute. Han, abentura misteriotsu bat hasten da haientzat, «Zoriontsua zara?» galderaren bidez. Gonbidapena onartzen dutenek abentura zirraragarri bat hasten dute, bizitzak aldatuko zaizkiela konturatuz. Hala ere, poliki-poliki, paradisua dirudiena ez dela horrela deskubrituko dute.

## Aktoreak

* Amaia Aberasturi: Zoa
* Tomy Aguilera: Charly
* Diego Garisa: Ibon
* Berta Castañé: Gaby
* Amaia Salamanca: Ástrid
* Guillermo Pfening: Erik
* Ana Mena: Judith
* Berta Vázquez: Claudia
* Belinda: África
* Irene Dev: Alma
* Sergio Momo: Nico
* Lola Rodríguez: Maika
* Carlos Soroa: Eloy
* Begoña Vargas: Bel
* Alex Pastrana: Ulises
* Joan Pedrola: Orson
* Dariam Coco: Eva
* Claudia Trujillo: Brenda
* Albert Baró: Aldo
* Martí Atance: Fran
* Jonathan Alonso: Saúl
* Jason Fernández: David
* Blanca Romero: Roberta
* Ana Wagener: Brisa
* César Mateo: Lucas
* Lucía Guerrero: Danae
* Max Sampietro: Isaac
* Anna Alarcón: Nuria

## Erreferentziak

* ↑ (Gaztelaniaz) «‘Bienvenidos a Edén’, la serie que rueda Amaia Salamanca para Netflix» OK Diario.

## Kanpo estekak

* Datuak: Q105720346
# Bienville (Louisiana)

Bienville Louisianaeko herri bat da. Bienville parrokian kokatua dago. 2010ean 218 biztanle zituen, 28,59 kilometro koadrotan banatuta.

## Ikus, gainera

* Bienville parrokia

## Kanpo estekak

* Datuak: Q3240489
* Multimedia: Bienville, Louisiana / Q3240489
# Bienville-la-Petite

Bienville-la-Petite Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 28 biztanle zituen.

## Demografia
### Biztanleria

2007an Bienville-la-Petite udalerrian erroldatutako biztanleak 28 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren gizonak) eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 13 etxebizitza zeuden, 10 familiaren etxebizitza nagusia ziren, 2 bigarren erresidentzia ziren eta 2 hutsik zeuden. Etxebizitza guzti hauek 13etxeak ziren. 10 etxebizitza nagusietatik 8 bere jabearen bizilekua ziren eta 2 alokairuan okupaturik zeuden; 2 etxek lau gela zituzten eta 8 etxek bost zituzten. 9 etxek euren parking plaza propioa zuten azpian. 5 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bienville-la-Petite udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 19 ziren, horien artean 16 aktiboak ziren eta 3 inaktiboak ziren. 16 pertsona aktiboetatik 14 lanean zeuden (6 gizon eta 8 emakume) eta 2 langabezian zeuden (2 gizon). 3 pertsona inaktiboetatik 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.

## Hezkuntza eta osasun ekipamenduak

2009an lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q988180
* Multimedia: Bienville-la-Petite / Q988180
# Bienville parrokia (Louisiana)

Bienville parrokia (ingelesez: Bienville Parish) Louisianako parrokia bat da, Ameriketako Estatu Batuetan. Hiriburua Arcadia da. 2010eko zentsuaren arabera 14.353 biztanle zituen, Bienville Parish kilometro koadroko azaleran.

## Geografia

Bienville parrokiak 2.129,15 kilometro koadro ditu. Horietatik 27,98 ura dira. Beste 2.101,17 lurra dira. Biztanleria dentsitatea 6,74 da.

## Demografia

2010eko zentsoan bizi ziren 14.353 pertsonetatik 8.057 txuriak edo hispanoak dira. Horietatik hispano edo latino kategorian 207 dira. 6.048 beltzak edo afroamerikarrak. 48 amerikar natiboak ziren eta 0 Hawaii edo Pazifikoko irletako natiboak. 34 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 165 pertsonek kokatzen zuten.

### Biztanleria piramidea
## Kanpo estekak

* Datuak: Q369211
* Multimedia: Bienville Parish, Louisiana / Q369211
# Bernardim Ribeiro

Bernardim Ribeiro (Torrão, 1482 - Lisboa, 1552) portugaldar idazlea izan zen. Pastoral klasikoetako estiloa sartu zuen Portugalen, eta geroko idazleengan eragin handia izan zuten saudade edo urrun-minezko poemak landu zituen.
Viseuko dukearen diruzainaren semea zen, eta Lisboako unibertsitatean ikasi zuen 1507-1512 urteetan; 1521-1524 urteetan Italian egon zen, eta Joan III.aren idazkari izan zen hil arte. Aipagarriak dira Ribeiroren Livro do Saudades (Saudadeen Liburua, 1554an argitaratua) eta Menina e moça, prosaz onduriko lana (Neskatxa eta birjina, 1554an argitaratua), Portugalgo literaturako obra klasiko nagusietako bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q822857
* Multimedia: Bernardim Ribeiro / Q822857
# Bernard d'Arros

Bernard d’Arros (?-c. 1579) bearnotar noblea izan zen, Erlijio Gerren garaian Joanaren alde egin zuena.
1568an erreginak Bearnoko eta Nafarroako Erresumako teniente jeneral izendatu zuen. Erreginak Karlos IX.ak agindutako bere estatuen kontrako erasoak gelditzea eskatu zion.
1569an Bernard d'Arrosek Nabarrengoseko garnizioa zuzendu zuen katolikoen aurka.. Setioan bere bi seme galdu zituen baina Gabriel Montgomerykoaren laguntza ailegatu arte eutsi zion. Gudaroste higanotak ailegatu zirenean, erregearen armada setioa utzi eta Orthez aldera joan ziren.
Bernard d'Arros 1571n kargua utzi zuen eta 1579 aldean hil zen..

## Erreferentziak

* ↑ La Chenaye-Desbois, François-Alexandre Aubert de. (1770). Dictionnaire de la Noblesse. 1 Paris, 444-445 or..
* ↑ Dezobry & Bachelet. (1876). Dictionnaire de biographie. 1 Ch. Delagrave, 148 or..
* Datuak: Q2898856
# Bernard de Launay

Bernard-René Jordan de Launay edo soilik Bernard de Launay markesa (Paris, 1740ko apirilaren 8 edo 9a, ib., 1789ko uztailaren 14a) Bastilla presondegiaren gobernari baten semea zen, eta bere aitaren oinordeko izan zen kargu horretan 1776tik aurrera. Presondegi-gotorlekuko goarnizio txikiaren agintaria zen 1789ko uztailak 14.an. Bastillaren Hartzea gertatu ondoren, iraultzaileek burua moztu zioten.
Historialariek, ortografikoki, Launay idatzi duten arren, berak, beti Launey sinatu zuen (izen berezien ortografia ez zen XIX. mende arte aldatu).
* Datuak: Q822225
* Multimedia: Bernard-René Jordan de Launay / Q822225
# Bernard Wolfe

Bernard Wolfe (New Haven, Connecticut, 1915eko abuztuaren 28a - Calabasas, Kalifornia, 1985eko urriaren 27a) estatubatuar idazlea izan zen, zientzia fikzioan idatzitako lanengatik ezaguna. Genero horretan, bereziki nabarmentzekoa da Limbo lana, 1952 urtekoa. Leon Trotskyren idazkari eta bizkartzain ere izan zen denboraldi labur batean zehar.
# Bernard de Coral

Bernard de Coral (Limoges, 1900ko ekainaren 23 – Urruña, 1987ko ekainaren 29) Urruñako alkatea zen.
1929an Urruñako alkate hautatua zen eta 1935ean diputatua, Fédération républicaine alderdiarekin.
1940ko uztailaren 10ean, ez zuen parte hartu Pétainen azpijokoan Errepublika aldatzeko. 1945, 1947 eta 1965ean berriro alkate hautatua, 1951 eta 1963 artean Donibane Lohitzuneko Kontseilari Nagusia zen.

## Bibliografia

* Jean Jolly eta besteak, Dictionnaire des parlementaires français, notices biographiques sur les ministres, sénateurs et députés français de 1889 à 1940, Paris, PUF, 1960.
* Datuak: Q2898802
# Bernard van Orley

Bernard van Orley (Brusela, 1487 - Brusela, 1541eko urtarrilaren 6a) Pizkundeko flandestar margolaria izan zen. Italiako margolarien eragin nabarmena du bere lanetan, Rafaelena bereziki. Margarita Austriakoren eta Maria Hungariakoaren gorteetako margolaria izan zen. Aipagarriak ditu erretratuak eta erlijio-lanak. Ama Birjina Haurrarekin, Georges de Zelle sendagilearen erretratua eta San Norbertoren sermoia ditu lan nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q454678
* Multimedia: Bernard van Orley / Q454678
# Bernard Voorhoof

Bernard Voorhoof (Lier, Flandria, 1910eko maiatzaren 10a - Ib., 1974ko otsailaren 18a) belgikar futbolaria izan zen, aurrelari moduan ibilitakoa.
Belgikako futbol selekzio nazionalarekin gol gehien sartutako pertsona izan da, 30 golekin 61 partidatan. Marka hau Paul Van Himstek berdindu zuen 1974an.
# Birendra Nepalgoa

Birendra Bir Bikram Shah Dev (Katmandu, 1945eko abenduaren 28a - Katmandu, 2001eko ekainaren 1a) Nepalgo erregea izan zen 1972 eta 2001 artean Dipendra Nepalgoa semeak hil zuen arte.

## Familia

Katmandun jaio zen Narayanhity jauregian eta Mahendra erregearen seme zenez 1972an hau hil zenean Nepalgo errege bihurtu zen. Gaztaroan munduko unibertsitate onenetan ikasi zuen, lehenengo Erresuma Batuko Eton ikastetxean, ondoren Tokioko Unibertsitatean eta 1967 eta 1968an Estatu Batuetako Harvard Unibertsitatean. Aipaturiko herrialde hauetaz gain Kanadan eta Latinoamerika eta Afrikako herrialde asko ezagutu zituen. 1970an Rana familiako Aishwarayarekin ezkondu zen eta hiru haur izan zituzten, Dipendra, Shruti eta Nirajan.

## Erregealdia

1973an Indiara eta Txinara bidaiatu zuen Asiako bi erraldoiekin harremanak hobetzeko. Bestalde Mahendrak ezarritako monarkia absolutua jaso zuen eta hasierako urteetan bere horretan jarraitu zuen, Birendraren esanetan bere herrialdea pobreegia eta atzeratuegia baitzen alderdi politikoak izango zituen sistema bat onartzeko. 1980an ordea erreferenduma egin zuen eta partidurik gabeko sistema aukeratu zuen herriaren %55ak.
1990an egoera politikoak eztanda egin zuen Nepalen eta manifestazio eta istilu ugarien ondorioz Birendrak monarkia konstituzionala ezarri zuen. Irailaren 10ean onartu zen erreferendum bidez Nepalgo Konstituzioa. 1996an Nepalen gerra zibila sortu zen gobernuaren indarren eta alderdi maoisten artean.

## Heriotza

2001eko ekainaren 1ean Dipendra printzea Katmanduko Tribhuvan Sadan jauregian armaturik sartu eta bere aita eta anai arrebak hil zituen. Errege familia ia osoa eraila izan zenez Birendraren anaia zen Gyanendra bihurtu zen Nepalgo errege.
* Datuak: Q162306
* Multimedia: Birendra Bir Bikram Shah Dev / Q162306
# Birendranagar

Birendranagar (nepaleraz वीरेन्द्रनगर) Nepalgo Erdi-mendebaldeko eskualdeko hiriburua da. 31.381 biztanle ditu (2001).

## Sorrera

Birendranagar hiri berria da, 1977an sortu baitzen Surkhet ibarra egoki administratzeko. Orduko Birendra erregearen omenez dauka Birendranagar izena.

## Geografia

Barneko Teraiko Surkhet ibarrean kokaturik dago, Karnali ibaiaren arroan. Historikoki Tharu eta Rajhi leinuak bizi izan dira hemen baina gaur egun inguruko mendi-distritotako jende ugari etorri da eta populazioa azkar hazten ari da.

## Kanpo estekak

* Datuak: Q865146
* Multimedia: Birendranagar / Q865146
# Birger Jarl

Birger Jarl (Östergötland, 1210 – Jälbolung, Västergötland, 1266ko urriaren 21a) suediar politikaria izan zen. Dux Sweorum izenburu latindarra erabili zuen.
Magnus Minnesköld eta Ingrid Ylvaren semea eta Bjälbo etxearen kidea izan zen. Ingeborg Eriksdotterrekin ezkondu zen, Erik XI.a Suediakoa erregearen alabarekin. Boterea sendotu zuen hurrengo hamabost urteetan, eta 1248an Erik XI.a erregeak jarl titulua eman zion. Errusiarren arabera, Aleksandr Nevskik Birger garaitu zuen Nevako guduan 1240an, iturri suediarrek bataila hori aipatzen ez duten arren.
Denbora luzea eman zuen Folkungen eta norvegiarren aurka borrokan, eta azken hauekin bakea sinatu zuen 1249an. Suediako Bigarren Gurutzada gidatu zuen, Finlandiaren gaineko suediar domeinua ezarri zuena. Erik hil ondoren 1259ean, bere seme Valdemar errege bihurtu zen, nahiz eta Birgerrek benetako boterea izan.
Tradizioak Stockholmeko fundazioa egozten dio.
* Datuak: Q316828
* Multimedia: Birger jarl / Q316828
# Birdwell (Hegoaldeko Yorkshire)

Birdwell, Ingalaterrako iparraldean dagoen udalerri bat da, Hegoaldeko Yorkshire konderrian.
2021ean 3.360 biztanle zituen.
* Datuak: Q3640308
* Multimedia: Birdwell, South Yorkshire / Q3640308
# Birenbach

Birenbach Alemaniako udalerria da. Baden-Württemberg estatuan dago, [[Göppingen (barrutia)|Göppingen]] barrutian. 2014an 1.878 biztanle zituen 2,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80455
* Multimedia: Birenbach / Q80455
# Birendra Lakra

Birendra Lakra, (Rourkela, Odisha, India, 1990eko otsailaren 3a), belar-hockeyan lehiatzen den kirolari indiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Indiako taldearekin, Belgikaren eta Australiaren atzetik.
Taldea, honako hauek osatzen zuten: Surender Kumar, Varun Kumar, Birendra Lakra, Vivek Prasad, Dilpreet Singh, Gurjant Singh, Harmanpreet Singh, Hardik Singh, Mandeep Singh, Manpreet Singh, Rupinder Pal Singh, Shamsher Singh, Simranjeet Singh, Nilakanta Sharma, P. R. Sreejesh, Sumit, Lalit Upadhyay eta Amit Rohidas-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Birendra Lakra» olympedia.org (Ingelesez)
* ↑ «Birendra Lakra» FIH (Ingelesez)

## Kanpo estekak

* Datuak: Q4916194
* Multimedia: Birendra Lakra / Q4916194
# Birgasifikazio zentral

Birgasifikazio zentrala industria instalazioa da, non gas natural likidotua (GNL) gas natural bihurtzen baiten, azken hau banatze-sarean erabili ahal izateko.

## Instalazioak

Birgasifikazio prozesua burutzeko hurrengoak dira beharrezkoak: petrolio-hobia ustiatze-instalazioekin, likuefakzio zentrala, eta birgasifikazio zentrala. Gasa garraiatzeko hodiak eta gasontziak erabiltzen dira.
Birgasifikazio zentralak porturatze kaia du, gasontzia porturatu dadin. Kaiak hodiz hornituta daude, gas likidotua itsasontzietatik tanga kriogenikoetara bidaltzeko, non metatzen baiten. Zentralak hiru gune ditu: birlikuadoreak, lainoztagailuak eta erregulazio estazioak.

## Funtzionamendua

Petrolio-hobitik gas naturala erauzten da, eta likuefakzio prozesua ezartzen zaio, hau da, beroa kentzen zaio -160 °Cra heldu arte. Hala, gas natural likidotua (GNL) lortzen da, zeinak gas naturalak baino bolumen askoz txikiagoa baituen. Prozesu honen ondoren GNLa gasontzietan kargatu eta helmugako instalazioetara garraiatzen da.
Helmugan birgasifikazio zentrala dago. Zentralaren kaian gasontzia porturatzen da, eta GNLa deskargatzen da, beso eta ponpa batzuen laguntzaz. GNLa itsasontzitik tangetara bidaltzen da, tangetan metatzen delarik.
Tangak barrutik altzairu kriogenizatuz eginda daude, eta perlitaz isolatuta, eta kanpotik hormigoi eta altzairuzko beste tanga batez inguratuta daude. Hala, tenperatura mantentzen da eta gasak egoera likidoan segitzen du.
Birgasifikazio prozesuan GNLa tangetatik lainoztagailu sistemetara garraiatzen da, non berriro gas bihurtuko baiten, horretarako itsasoko uraren bitartez GNLa berotuz. GNLa -145 °Ctik 0 eta -10 °C arteko tenperaturara igotzen da, tutu batzuetatik pasaraziz. Hala, GNLa gas natural bihurtzen da.
Azkenik, erregulazio estazioetan gasa prozesatzen da, presioa erregulatuz eta gas-ihesak egotekotan gasa antzeman ahal izateko neurriak hartuz, hala nola gasari usaina eman.

## Birgasifikazio zentralak Euskal Herrian

Bilboko portuan Bizkaiko Badia Gasa izeneko birgasifikazio zentrala dago. BBGn lortzen den gas naturala Bizkaiko Badia Elektrizitatea zentral termoelektrikoan erretzen da, portuko instalazioek behar duen elektrizitatea ekoizteko.
BBGtik hurbilen dauden birgasifikazio zentralak Ferrolgo Mugardoskoa, eta martxan ez dagoen Gijóngo El Musel dira.

## Erreferentziak

* ↑ lne.es. «Bilbao amplía su regasificadora y complica la puesta en servicio de la planta asturiana Gijón» (Noiz kontsultatua: 2013-06-21).

## Ikus, gainera

* Gas natural likidotua
* Bizkaiko Badia Gasa

## Kanpo estekak

* (Gaztelaniaz)(Ingelesez) Bizkaiko Badia Gasaren webgunea
* (Gaztelaniaz) Enagás - Plantas de Regasificación
* Datuak: Q15709854
* Multimedia: LNG terminals / Q15709854
# Birgel

Birgel Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 454 biztanle zituen 6,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567206
* Multimedia: Birgel / Q567206
# Barilocheko biltzar-jauregia

San Carlos de Barilocheko biltzar-jauregiaren hormigoizko hezurdura amaitu gabeko proiektu baten emaitza da, zeinaren helburua espazio fisiko bat sortzea zen, non, lehenik eta behin, turismo-industriari buruzko topaketa eta eztabaida jarduerak egingo ziren, 1970eko hamarkadan Barilocheko gizartearentzat komunitate-esparru onuragarria eskuratzeko asmoz .

## Erreferentziak

* ↑ Cita en Río Negro Online
* ↑ Cita en La Angostura Digital

## Kanpo estekak

* Datuak: Q17320225
# Barinas

Barinas izan daiteke:
* Barinas, Abanilla udalerriko alkate-auzoa, Espainian.
* Barinas, Venezuelako estatua.
* Barinas, Venezuelako udalerria
* Barinas, Venezuelako hiria.
# Barinaga

Barinaga Markina-Xemein udalerriko auzoetariko bat da. 2007ko urtarrilaren 1eko erroldaren arabera, auzoak 132 biztanle ditu.

## Demografia eta biztanleria

Barinagako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 154 | 158 | 152 | 145 | 136 | 135 | 139 | 132 |

## Ikus, gainera

* Markina-Xemein

## Kanpo estekak

* Datuak: Q12254782
* Multimedia: Barinaga / Q12254782
# Barinas (estatua)

    Artikulu hau estatuari buruzkoa da; beste esanahietarako, ikus «Barinas».
Barinas Venezuelako mendebaldean dagoen Estatu bat da. Bere hiriburua Barinas da. 35.200 kilometro koadro ditu eta 756.581 biztanle. Lehen Zamora izena zuen.

## Kanpo estekak

* Datuak: Q43271
* Multimedia: Barinas (state) / Q43271
# Barinas (hiria)

    Artikulu hau hiriari buruzkoa da; beste esanahietarako, ikus «Barinas».
Barinas (gaztelaniaz baˈɾinas ahoskatua) mendebaldeko Venezuelako hiria da, izen bereko estatuko hiriburua dena. Llanos eskualdeko hiriburua, 2011n 353.442 biztanle zituen.

## Klima

Datu klimatikoak (Barinas, Venezuela) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 35.4 | 36.8 | 36.3 | 34.4 | 31.6 | 29.7 | 28 | 29.8 | 30.4 | 33.5 | 34.3 | 34.2 | 32.9 |
| Batez besteko tenperatura (ºC) | 28.5 | 30 | 29.9 | 28.3 | 26.9 | 25 | 25 | 25.4 | 26.3 | 27.6 | 28.1 | 27.9 | 27.4 |
| Batez besteko tenperatura minimoa (°C) | 24.5 | 26.5 | 27 | 25.5 | 23.5 | 21.6 | 21 | 21.4 | 22.5 | 23.1 | 23.7 | 24.5 | 23.7 |
| Euria (mm) | 0 | 0 | 11 | 53 | 218 | 146 | 188 | 212 | 226 | 94 | 57 | 15 | 1220 |
* Ekiloreak Barinasen
* Napoleon Sebastian Arteaga kultura-etxea
* Calderas eliza
* El Estudiante enparantza
* Sendero de Chigüires
* Ezequiel Zamora enparantza

## Kanpo estekak

* Datuak: Q695623
* Multimedia: Barinas / Q695623
# Barilović

Barilović Kroaziako udalerri bat da, Karlovac eskualdean. Azken zentsuaren arabera 2.673 biztanle zituen.

## Kanpo estekak

* Datuak: Q338035
* Multimedia: Barilović / Q338035